Τοπίο με χυτήριο
Ο **Χέρρι μετ ντε Μπλες** (φλαμανδικά: **Herri met de Bles** (επίσης γνωστός και ως Henri Blès, Herri de Dinant, Herry de Patinir, και *Civetta*, περ. 1510 - περ. 1555-1560) ήταν Φλαμανδός μανιεριστής ζωγράφος ειδικευόμενος στην τοπιογραφία, γεννημένος είτε στο Μπουβίν είτε στο Ντινάν (και οι δύο πόλεις σήμερα ανήκουν στο Βέλγιο).

Βιογραφία
---------

Η ιστορία του Δαβίδ και της Βηθσαβέε
Λίγα στοιχεία είναι με βεβαιότητα γνωστά σχετικά με τον βίο του καλλιτέχνη. Πιστεύεται ότι ταυτίζεται με κάποιον Χέρρι ντε Πατινίρ, ο οποίος έγινε μέλος στη Συντεχνία του Αγίου Λουκά της Αμβέρσας το 1535 ως ζωγράφος. Πιθανόν να είχε κάποια σχέση με τον επίσης τοπιογράφο Γιοάχιμ Πατινίρ, αν και δεν πρέπει να εκπαιδεύτηκε από αυτόν λόγω της μεγάλης διαφοράς ηλικίας.

Ίσως να επισκέφθηκε την Ιταλία, αλλά δεν υπάρχει τεκμηριωμένη απόδειξη γι' αυτό. Το έργο του ήταν δημοφιλές στην Ιταλία, όπου ήταν γνωστός ως *Civetta* (= ιταλ. κουκουβάγια), λόγω της μικρής κουκουβάγιας που εμφανίζεται συχνά στους πίνακές του, συνήθως στην κουφάλα ενός δένδρου ή σε κοιλότητα ανάμεσα σε βράχια. Ο βιογράφος του 17ου αιώνα Κάρελ φαν Μάντερ θεωρούσε αυτό το μοτίβο ως την υπογραφή του. Το όνομά του, *Herri met de Bles*, αποδίδεται από τα φλαμανδικά ως *Ο Χέρρι με τη λάμψη* και του αποδόθηκε χάρη στο χαρακτηριστικό κατάλευκο τσουλούφι στο μέτωπό του του.

Έργο
----

Τοπίο με τη θυσία του Αβραάμ
Συνέβαλε, μαζί με τον Γιοάχιμ Πατινίρ, στο ξεχωριστό ύφος της τοπιογραφίας της Αναγέννησης στον βορρά, που συνδύαζε μικρές ιστορικές ή θρησκευτικές σκηνές σε συνθέσεις με προοπτική και ατμοσφαιρικά εφέ. Και οι δύο καλλιτέχνες ζωγράφιζαν τοπία με γωνία θέασης από μεγάλο ύψος και βραχώδεις μάζες. Δεν αποσκοπούσαν στη ρεαλιστική απεικόνιση, όσο στην απόδοση της ατμόσφαιρας. Ο Χέρρι μετ ντε Μπλες περιλάμβανε πάντα μερικές μικρές μορφές, απασχολούμενες σε εργασίες εξόρυξης, ή κάποιου θρησκευτικού επεισοδίου ή σε δραστηριότητες της καθημερινής ζωής, όπως οι αγροτικές εργασίες ή το εμπόριο.

Τα τοπία του διαφέρουν από του Πατινίρ σε αρκετά σημεία: Τα έργα του ντε Μπλες παρουσιάζουν τοπία στο προσκήνιο με χαλαρή σύνθεση και μεγαλύτερη λεπτομέρεια. Η επιλογή των χρωμάτων είναι λιγότερο πλούσια σε σχέση με του Πατινίρ.

Μαζί με την ομάδα των καλλιτεχνών της Αμβέρσας, οπαδούς του Ιερώνυμου Μπος, στους οποίους περιλαμβάνονταν οι Γιαν Μαντάιν. Πίτερ Χάους και Γιαν Βέλλενς ντε Κοκ ο ντε Μπλες συνέχισε την παράδοση απεικόνισης φανταστικών σκηνών στον μανιερισμό του Βορρά.

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 121067483. Ανακτήθηκε στις 17  Οκτωβρίου 2015.
2. ↑  *Κάρελ φαν Μάντερ*.
3. ↑  *artist list of the National Museum of Sweden*. 12  Φεβρουαρίου 2016. kulturnav.org/050294fb-3e06-410d-a76d-05b874eeb84d. Ανακτήθηκε στις 28  Φεβρουαρίου 2016.
4. ↑  *The Fine Art Archive*. cs.isabart.org/person/58666. Ανακτήθηκε στις 1  Απριλίου 2021.
5. ↑  «Contribution of scientific methods to the understanding of the work of the 16th century painter, Henri Bles». Sciencedirect.com. 2 Νοεμβρίου 2004. Ανακτήθηκε στις 28 Απριλίου 2012. [*νεκρός σύνδεσμος*]
6. 1 2  Liechtenstein, the Princely Collections, Metropolitan Museum of Art, 1985, p. 279-280
7. 1 2  Hans Devisscher: "Bles [Blesio, Blesius, Blessio; de Dinant, de Patinir], Herri met de [Henri, Henrico; Herry (met de)] [Civetta]" *Grove Art Online*. Oxford University Press, [accessed 11 July 2014]

Πηγές
-----

* Norman E. Muller (Ed.): *Herri met de Bles: Studies and Explorations of the World Landscape Tradition*. Brepols, Turnhout 1998, ISBN 0-943012-25-2
* Michel Weemans. "Herri met de Bles's sleeping peddler: an exegetical and anthropomorphic landscape". *Art Bulletin*, Sept 2006.
* Weemans, Michel. "Herri Met de Bles's Way to Calvary: A Silenic Landscape," *Art History*, 32,2 (2009), 307-331.

Εξωτερικοί σύνδεσμοι
--------------------

* Long note on *Landscape with the Conversion of Saul on the Road to Damascus*, ca. 1545, Oberlin College
* Web Gallery of Art: Paintings by Herri met de Bles

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 49142703
* **Europeana**: agent/base/11316
* LCCN: nr98026621
* GND: 121067483
* SUDOC: 078779901
* BPN: 43674178
* ULAN: 500120673
* NKC: jo2016900383
* KulturNav: id
* RKD: 9011

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |